da da fr en da en da sv sv de sv ro de sv da da nb da pt en da da en de da en en en da da da da da fr da da da en en de da fr pt en id fr en da en da sv sv de sv ro de sv da da nb da pt en da da en de da en en en da da da da da fr da da da en en de da fr pt en en da da da da da da da da da da sv da da da da da da da da da da da da da da da da da da nn da da da da da en da da da da da da da da da da da da de nb en da en en da nl en en en en en de da da da da en da da da en da en da ro da da en en en da en
Menstruation - og den fantastiske kvindekrop - BjørengKlinik
Bivirkninger og senfølger ved cancerbehandling
Kvinder skal ikke have kraftige menstruationssmerter. PUNKTUM.
10 % af de kvinder, der menstruerer, har så kraftige menstruationssmerter, at det kræver en månedlig sygedag.
Har du så kraftige menstruationssmerter, at du er nødt til at sygemelde dig og tage smertestillende hver måned, så bør du bliver undersøgt af din praktiserende læge eller en gynækolog. I første omgang er det vigtigt at få udredt, om der kan være tale om en bagvedliggende lidelse som eksempelvis endometriose.
I mange tilfælde vil din læge ikke finde årsagen, men anbefale eksempelvis p-piller eller smertestillende piller for at dæmpe dine smerter.
Selvom årsagen måske ikke bliver fundet, er der altid en årsag til de voldsomme smerter.
Du skal ikke have kraftige smerter under din menstruation. PUNKTUM.
Selvom kraftige menstruationssmerter har en årsag, så er årsagen sjældent farlig. Og i langt de fleste tilfælde kan årsagen og smerterne behandles helt uden medicin.
Der kan være mange årsager til kraftige menstruationssmerter. Smerterne kan eksempelvis hænge sammen med din livmoders position, indre arvæv, muskelspændinger, muskelknuder og sammenvoksninger, gentagne blærebetændelser eller tidligere kønssygdomme.
I hver cyklus opbygger din livmoder en tyk slimhinde på indersiden af livmodervæggen. Det gør den for at være klar til at tage imod et eventuelt befrugtet æg. Bliver dit æg ikke befrugtet, afstøder livmoderen den opbyggede slimhinde, og det er dette, som blødes ud som menstruationsblod.
Gennemsnitligt menstruerer kvinder i 3 – 5 dage
Den gennemsnitlige cykluslængde er 21 – 35 dage
Livmoderens bevægelse gennem cyklus
Under din menstruation bevæger livmoderen sig i bølgende, nedadgående bevægelser mod skeden. Det gør den for at hjælpe livmoderslimhinden ud fra livmoderen og ud gennem skeden.
Under din ægløsning bevæger din livmoder sig også i bølgende bevægelser. Men nu er bevægelserne opadgående mod toppen af livmoderen og mod æggelederne. Denne bevægelse har til formål at hjælpe eventuelle sædceller i retning af dit æg. Sædcellerne kan være nok så fulde af fart og energi, men de har ingen retningsfornemmelse. Derfor er det vigtigt, at livmoderen kan guide sædcellerne i den rigtige retning med dens opadgående, bølgende bevægelser.
Efter ægløsningen bliver livmoderens bevægelser svagt bølgende, men nu uden retning. Denne bevægelse har formentlig det formål at sikre en god blodgennemstrømning og iltning i livmoderen, således at et eventuelt befrugtet æg, som har sat sig i livmoderslimhinden, får de bedste forudsætninger for at få næring og energi til at udvikle sig.
Farven på dit menstruationsblod afhænger af, hvor hurtigt blodet løber fra din livmoder og ud gennem skeden. Farven siger altså noget om, hvor gammelt dit blod er. Helt friskt blod er meget lys rød. Jo ældre blodet er, desto mørkere og tykkere bliver det.
Konsistensen af dit menstruationsblod afhænger ligeledes af hvor længe dit menstruationsblod er om at bevæge sig fra livmoderen og ud gennem skeden. Blod størkner og klumper sammen over tid. Derfor er det almindeligt at kunne opleve tykt, mørkt menstruationsblod – og også med klumper.
Her lugter lidt af fisk
Lige før og under menstruation kan kroppens evne til at skille sig af med stoffet Trimatylamin falde.
Trimatylamin er et stof, der har en kraftig lugt af rådden fisk.
Hormonpåvirkningen før og under menstruationen påvirker kroppens evne til at skille sig af med stoffet trimatylamin. Derfor kan man opleve en fiskeagtig lugt før og under sin menstruation.
Trimatylamin er et stof, der kommer fra kosten. Eksempelvis fra rødt kød, fisk og æggeblommer.
Det er også det stof, der generelt er skyld i dårlig lugt fra kroppen – eksempelvis fra inficerede sår og dårlig ånde.
Fiskeagtig lugt både under og mellem dine menstruationer kan også være tegn på en underlivsinfektion. Har du fiskeagtig lugt og klumpet, gråt (hytteostlignende) udflåd, bør du blive undersøgt af din læge eller en gynækolog for eventuel infektion eller seksuelt overført sygdom.
Det kan din menstruation fortælle om din livmoder:
Brunt, tykt, klistret blod på første menstruationsdag
Tegn på gammelt blod. Det kan være tegn på, at din livmoder er bøjet og derfor ikke kommer af med alt blodet under din menstruation. Når du har første menstruationsdag, vil det være den sidste rest af blodet fra forrige menstruation, som kommer
Tilstanden kan oftest afhjælpes med manuel behandling og øvelser
Øget tissetrang under menstruation
Kan være tegn på, at din livmoder ligger ind mod din blære. Under din menstruation bliver din livmoder tungere og vil trykke yderligere ned på din blære, derfor kan du opleve øget tissetrang
Tilstanden kan oftest afhjælpes med manuel behandling og øvelser
Kan være tegn på, at din livmoder er bagoverbøjet og ligger ind mod din endetarm. Under din menstruation bliver din livmodere tungere og vil trykke yderligere ind på endetarmen. Dette kan forårsage forstoppelse eller træg mave
Bagoverbøjet livmoder ses ofte efter kejsersnit
Tilstanden kan oftest afhjælpes med manuel behandling og øvelser
Forstoppelse og oppustethed før din menstruation kan skyldes hormonet progesterons påvirkning på tarmbevægelserne
Oplever du at bløde kraftigt nogle timer eller et døgn, hvorefter blødningen helt ophører i få eller mange timer, hvorefter du så igen bløder kraftigt? Så kan det være tegn på, at du har en stram livmoderhals. Hvis du har en stram livmoderhals, har blodet svært ved at løbe i et kontinuerligt flow. Her kan blodet ophobe sig i livmoderen, og når tyngden fra blodmængden bliver stor nok, presses blodet ud. Ofte vil du også bløde meget, efter du har været fysisk aktiv og have pauser i blødningen, når du ikke bevæger dig
Tilstanden kan oftest afhjælpes med manuel behandling og øvelser
Hvad kan vi gøre for at hjælpe dig, hvis du har kraftige menstruationssmerter?
I BjørengKlinik kan du få en konsultation hos klinikkens sygeplejerske eller fysioterapeut, hvor du vil blive grundigt undersøgt, så vi kommer nærmere en mulig årsagsforklaring.
Efter en grundig udredning laver vi en handlingsplan, som er tilpasset dig, din krop og dine behov. I nogle tilfælde kan vi ikke stille en sikker diagnose, men du vil stadig kunne få smertelindrende behandling, som ikke involverer medicin eller hormoner.
Behandlingen kan bestå af massage, arvævsbehandling, laserterapi, øvelsesvejledning og akupunktur. Behandlingen behøver ikke være under din menstruation, men kan foretages i hele din cyklus.
Har du spørgsmål til behandlingen er du meget velkommen til at sende en mail til:
Sygeplejerske Bitten Sehested bitten@bjorengklinik.dk
Fysioteraeut Birgitte Bjøreng birgitte@bjorengklinik.dk
Vaginal discharge color guide: Causes and when to see a doctor (medicalnewstoday.com)
Podcast: Østrogenial, #10 udflåd. 1. November 2019. (40min)
Menstruationssmerter – Patienthåndbogen på sundhed.dk
Telefon: 60 24 85 60
Besøg os på de sociale medier:
Tilmeld dig vores nyhedsbrev
Få 20% rabat på din første behandling, når du tilmelder dig nyhedsbrevet. Vi sender cirka en gang om måneden.
Leave this field empty if you're human:
*Når du tilmelder dig, accepterer du også vores privatlivspolitik.
Tilmeld dig vores nyhedsbrev
Få 20% rabat på din første behandling, når du tilmelder dig nyhedsbrevet. Vi sender cirka en gang om måneden.
Leave this field empty if you're human:
*Når du tilmelder dig, accepterer du også vores privatlivspolitik.
© 2020 Bjøreng Klinik.
Send os en besked med dit spørgsmål; så kontakter vi dig hurtigst muligt.
Ved indsendelse af formularen accepterer jeg at Bjøreng Klinik kontakter mig pr. mail eller telefon.